Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A szakszervezet az egyesülési jog alapján létrehozott társadalmi szervezet. Az egyesülési jogról szóló 1989. évi II. törvény 3. § (1) bekezdése szerint „a társadalmi szervezet olyan
Paragraph Index: 1156

1998. szeptember 8-i keltezésű panasza ügyében — melyben kifogásolta, hogy a Földművelésügyi és Vidékfejlesztési Minisztérium Zala Megyei Földművelésügyi Hivatala vezetője megtagadta az agrárgazdasági támogatásban részesülők Ön által kért adatainak kiadását — a vizsgálatot lefolytattam, annak eredményéről az alábbiakban tájékoztatom: Az Ön beadványának kézhezvétele után levélben fordultam Kiss Bódog Zoltánhoz, a Zala Megyei Földművelésügyi Hivatal vezetőjéhez, melyben — az Ön nevének említése nélkül — értesítettem arról, hogy újságírói panasz érkezett hivatalomhoz az általa kezelt adatok megismerésére irányuló kérelem elutasítása miatt, s ezzel összefüggésben tájékoztatását kértem a Hivatal által kezelt adatok köréről, valamint arról, hogy álláspontja szerint az adatokból melyek bocsáthatók az adatkérő rendelkezésére és melyek tarthatók vissza, továbbá hogy az adatok kiadásának, illetőleg visszatartásának mi a jogalapja.

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes